钦定古今图书集成/明伦汇编/氏族典/第247卷 > 张恭
## 钦定古今图书集成/明伦汇编/氏族典/第247卷 > 张恭

按《元史张恭传》：“恭，河南偃师人。以兵部符署鹰房府
案牍。亲老，辞归侍养，垦理先墓，身负水灌松柏。父丧，
过哀，侍母冯氏尢谨。母有疾，恭手除溷秽，喂哺饮食，
且尝粪以验疾势。天历初，西兵至河南民悉窜，恭守
视母病，项中一剑不去，母惊悸而殁。恭居丧尽礼，人
称孝焉。有诏旌其闾。”